Irja Lutsar

Irja Lutsar (sündinud 20. juulil 1954) on eesti mikrobioloog, viroloog ja poliitik, Tartu Ülikooli meditsiinilise mikrobioloogia ja viroloogia professor ning XV Riigikogu liige.

Tema teadustöö on seotud infektsioonhaiguste patogeneesi ja raviga vähenenud immuunsusega isikutel – peamiselt vastsündinutel ja HIV-positiivsetel isikutel.

 Elulugu 
Irja Lutsar on lõpetanud 1972. aastal Räpina Keskkooli ja 1978. aastal Tartu Riikliku Ülikooli arstiteaduskonna. 1995. aastal sai Lutsar meditsiinidoktori kraadi. Tema doktoritöö teema oli "Kesknärvisüsteemi põletikulised haigused lastel (kliinilis-epidemioloogiline iseloomustus ja kaugtulemused)". 

Lutsar on töötanud lastearstina Võrus ja Tartu Ülikooli Lastekliinikus, täitnud nii osakonnajuhataja kui ka peaarsti asetäitja kohuseid. 

2004. aastast on Irja Lutsar Tartu Ülikooli mikrobioloogia ja viroloogia professor. 2004–2015 juhatas ta Tartu Ülikooli arstiteaduskonna mikrobioloogia instituuti. 

2016. aastast on Lutsar Tartu Ülikooli meditsiiniteaduste valdkonna bio- ja siirdemeditsiini instituudi mikrobioloogia osakonna juhataja.

20. märtsist 2020 kuni 31. detsembrini 2021 oli ta COVID-19 haigust põhjustava koroonaviiruse levikuga seotud sündmuste ning rahvatervise ja majanduse probleemide lahendamisega tegeleva valitsuskomisjoni juures asuva teadusnõukoja juht.https://www.mu.ee/uudised/2020/03/21/valitsus-kutsus-kokku-covid-19-torje-teadusnoukoja Valitsus kutsus kokku Covid-19 tõrje teadusnõukoja 

 Poliitiline karjäär 
2022. aasta sügisel astus Irja Lutsar erakonda Eesti 200. Ta kandideeris 2023. aasta valimistel Riigikokku, kogus valimisringkonnas nr 9 (Jõgeva- ja Tartumaa (v.a Tartu linn)) 3523 häält ning osutus valituks.

Ta kandideeris 2024. aasta Euroopa Parlamendi valimistel, kogus 297 häält ning ei osutunud valituks.Euroopa Parlamendi valimiste detailne hääletamistulemus (11.06.2024). Valimised.ee. Kasutatud 12.06.2024, https://ep2024.valimised.ee/et/detailed-voting-result/index.html

Ta kandideeris 2025. aasta kohaliku omavalitsuste volikogude valimistel Mustamäe linnaosas, sai 374 häält ning ei osutunud valituks.

Tunnustus
 1994 Eesti Vabariigi Teaduspreemia (uurimisgrupi liikmena)
 1994 European Society for Pediatric Infectious Diseases preemia uurimistööks
 1995 European Society for Pediatric Infectious Diseases uurimispreemia
 2010 Eesti Vabariigi Teaduspreemia
 2013 Eesti Punase Risti II klassi teenetemärk
 2014 Tartu Ülikooli suur medal
 2019 Tartu Ülikooli medal
 2020 Teadusajakirjanduse sõbra auhind "Teadusajakirjanduse sõber 2020 on Irja Lutsar" ERR Novaator, 13. november 2020
 2020 Eesti Teaduste Akadeemia Karl Schlossmanni medal panuse eest COVID-19 kriisi leevendamisel Karl Schlossmanni medali pälvis Irja Lutsar, Novaator, 2. detsember 2020
 2020 Eesti Ettevõtlike Naiste Assotsiatsiooni aasta naine Aasta naine professor Irja Lutsar julgustab naisi rohkem ühiskondlikel teemadel sõna võtma, ut.ee, 9. november 2020
 2021 Eesti Punase Risti I klassi teenetemärk 
 2020 Tartu Ülikooli aumärk
 2021 Eesti Arstide Liidu aumärk
 2021 Aasta kodanik 
 2021 ajakirja Meditsiiniuudised auhind "Meditsiinimõjutaja 2021"https://www.mu.ee/uudised/2021/12/21/meditsiinimojutaja-2021-irja-lutsar-on-viiruse-osas-lootusrikas
 2023 Eesti Vabariigi teaduspreemia arstiteaduse alal"Valitsus kuulutas välja riiklike teaduspreemiate laureaadid" Postimees, 9. veebruar 2023

 Viited 

 Välislingid 


 Irja Lutsar Biomeedikum
 "TÜ professor Irja Lutsar asutas teaduspreemia eest Laste Kliiniliste Uuringute Fondi" Tartu Ülikool

Kategooria:Eesti arstiteadlased
Kategooria:Eesti arstid
Kategooria:XV Riigikogu liikmed
Kategooria:Tartu Ülikooli meditsiiniteaduste valdkonna professorid
Kategooria:Tartu Ülikooli arstiteaduskonna professorid
Kategooria:Tartu Ülikooli arstiteaduskonna vilistlased
Kategooria:Eesti Punase Risti I klassi teenetemärgi kavalerid
Kategooria:Sündinud 1954